Foilsiú teachtaireachta maidir le formheas leasaithe chaighdeánaigh ar shonraíocht táirge le haghaidh ainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 388/10)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

FORMHEAS LEASAITHE CHAIGHDEÁNAIGH A CHUR IN IÚL

“Huşi”

PDO-RO-A1583-AM03

Dáta na teachtaireachta: 12 Iúil 2022

TUAIRISC AR AN LEASÚ FORMHEASTA AGUS CÚISEANNA LEIS

Coinníollacha sonracha maidir le lipéadú a chur leis

Cuirtear forálacha breise leis an tsonraíocht maidir le tásca roghnacha ar lipéadú fíonta a thagraíonn do mhodhanna áirithe táirgthe (téarmaí a úsáid a chomharthaíonn cleachtais fíonóireachta arna gcur i bhfeidhm ar fud an domhain a thugann a gcuid saintréithe céadfacha sainiúla do na fíonta, atá tábhachtach don tomhaltóir maidir le cáilíocht, aibíocht agus aosú).

Tá Caibidil XII den tsonraíocht agus pointe 9 den doiciméad aonair leasaithe.

DOICIMÉAD AONAIR

1. Ainm(neacha)

Huşi

2. Cineál an táisc gheografaigh

STFC – Sonrúchán Tionscnaimh Faoi Chosaint

3. Catagóirí táirgí fíniúna

1. Fíon

4. Tuairisc ar an bhfíon nó ar na fíonta

1. Saintréithe orgánaileipteacha

TUAIRISC THÉACSÚIL GHAIRID

1. Muscat Ottonel: dath buí tuí / dath tréan buí, dea-bholadh tipiciúil, comhchuí, maothlach.

2. Sauvignon: glasbhuí, dea-bholadh tréan bláthanna fíniúna, blátha troim, citris ghlais, tagann blas torthaí, mealbhacáin air le haois.

3. Pinot Gris: dath buí ar dhath na líomóide, scothghlas, boladh úlla an tsamhraidh nó an fhéir atá díreach bainte, beagáinín searbh.

4. Fetească regală: dath buí ar dhath na líomóide, órga, boladh bhláthanna an ghoirt, féar tirim a baineadh le déanaí atá cúpla lá d’aois, mil, blas torthaí.

5. Fetească albă: dath buí ar dhath na tuí / scothghlas, dea-bholadh tipiciúil na fíniúna faoi bhláth, agus míne nádúrtha thipiciúil.

6. Riesling italian: dath buí ar dhath na tuí, dea-bholadh fíonchaoire ag aibiú, blas rud beag aigéadach, bríomhar, blas torthaí, maothlach, iarbhlas deas.

7. Zghihară de Huşi: glasbhuí, blas torthaí, dea-bholadh úill ghlais, toradh citris, blas aigéadach.

8. Chardonnay: buí órga, dea-bholadh bláthanna acáise, iarracht de bholadh ime úire, bláthach, aigéadacht chothrom.

9. Tămâioasă Românească: buí scothghlas/tuí, dea-bholadh sainiúil na túise agus basal.

10. Aligoté: dath buí ar dhath na tuí, iarbhlas beagáinín searbh.

11. Pinot noir: dath an rúibín, dea-bholadh silíní, sútha talún, silíní searbha, maoth.

12. Fetească neagră: dath an ghairnéid, iarracht de bholadh prúnaí, tathagach.

13. Cabernet Sauvignon: dath dearg liathchorcra, dea-bholadh cuiríní dearga, mónóga, sméara dubha, go leor luibheanna.

14. Merlot: dearg geal/dúdhearg, dea-bholadh sméar aibí, veilbhitiúil.

15. Băbească neagră: dearg geal, cumhracht bláthanna, tainneach.

16. Busuioacă de Bohotin: dath chraiceann oinniúin, boladh pheitil róis agus basal, fada. Saintréithe anailíseacha ginearálta Uasmhéid nirt alcóil iomláin (mar % den toirt): 15 Íosmhéid nirt alcóil iarbhír (mar % den toirt): 10,5 Íosmhéid aigéadachta iomláine: 4,5 i ngraim in aghaidh an lítir arna shloinneadh mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir): 18 Uasmhéid dé-ocsaíde sulfair iomláine (mar mhilleagraim in aghaidh an lítir) 250

2. Saintréithe orgánaileipteacha

TUAIRISC THÉACSÚIL GHAIRID

Saintréithe orgánaileipteacha ginearálta na bhfíonta arna bhfáil ó na cineálacha geala Grasă de Cotnari, Muscadelle, Semillon, Riesling de Rhin:

Bíonn dea-bholaithe den scoth ag gabháil leis na cineálacha aramatacha agus leath-aramatacha a d’fhéadfadh scata dea-bholaithe nó siúcraí a chruthú, agus difreáil shoiléir mar thoradh air sin idir na táirgí a thairgtear don tomhaltóir.

Saintréithe orgánaileipteacha ginearálta na bhfíonta arna bhfáil ó na cineálacha dearga Syrah, Zweigelt, Sangiovese, Nebbiolo, Barbera:

Feictear carnadh méadaithe tainniní daite sna fíonta chomh maith le comhchruinniú comhionann a gcarachtair aramataigh. Is rídhócha gurb é an t-athrú ar aeráid an cheantair le blianta beaga anuas is cúis leis sin.

Saintréithe anailíseacha ginearálta Uasmhéid nirt alcóil iomláin (mar % den toirt): 15 Íosmhéid nirt alcóil iarbhír (mar % den toirt): 10,5 Íosmhéid aigéadachta iomláine: 4,5 i ngraim in aghaidh an lítir arna shloinneadh mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir): 20 Uasmhéid dé-ocsaíde sulfair iomláine (mar mhilleagraim in aghaidh an lítir) 250

5. Cleachtais fíonóireachta

5.1. Cleachtais fíoneolaíochta shonracha

1. Cleachtais saothraithe

Cleachtas saothraithe

— íosmhéid 3 000 planda/ha nó íosmhéid 75 % de phlandaí, i gcomparáid leis an bhfíonghort réamh-mheasta.

— uisciú: ní cheadaítear ach le linn triomaigh amháin agus le fógra ó ONVPV (An Oifig Náisiúnta Fíniúna agus Fíona, nuair a laghdaíonn an cion uisce san ithir ag doimhneacht 100 cm go 50 % den ETG (eatramh taise gníomhaí), trí chaighdeáin réasúnta uisciúcháin (400-600 m3/ha) a chur i bhfeidhm.

— glasbhuaint – líon na dtriopall fíonchaoire a laghdú ag am an aibithe má sháraíonn an táirgeacht ionchasach na huasteorainneacha atá ceadaithe de réir na sonraíochtaí.

2. Táirgeadh na bhfíonta

Srianadh ábhartha maidir leis na fíonta a dhéanamh

I ndálaí aeráide áirithe, a mbíonn tionchar dearfach acu, in éineacht leis an bhféidearthacht maidir le cineálacha áirithe, ar thorthaí plandálacha sa limistéar críochaithe, bheifí in ann fíonta lena ngabhann STFC Huși lasmuigh den limistéar críochaithe freisin a phróiseáil, sa limistéar comharsanach san áit ina ngabhann an acmhainn is fearr leis na hionaid fíona.

Cuimsíonn an limistéar comharsanach atá ainmnithe chun na críche sin (i gcomhair fíonóireacht thapa, coipeadh ag teochtaí rialaithe, chun acmhainneacht aramatach cineálacha áirithe a chaomhnú lena n-áirítear Fetească regală, Sauvignon, Muscat Ottonel, Tămâioasă românească, Busuioacă de Bohotin) na bailte agus na sráidbhailte seo a leanas i gContae Vrancea:

— Panciu, Movilița;

— Odobești, Unirea, Jariștea, Bolotești;

— Obrejița, Tâmboiești, Popești, Budești, Cârligele, Vârteșcoiu, Câmpineanca.

3. Táirgeadh fíona ghil nó rosé

Cleachtas sonrach fíoneolaíochta

Is féidir fíonta geala agus rosé a fháil ó na cineálacha Pinot gris agus Traminer roz, ag brath ar roghanna an táirgeora, agus úsáid á baint as teicneolaíochtaí a chaomhnaíonn cáilíocht STFC na bhfíonchaor agus na bhfíonta a tháirgtear ó na cineálacha sin.

5.2. Uastáirgeacht

1. Cineálacha Aligoté, Fetească Regală, Zghihară de Huși, Crâmpoșie Selecționată, Francușă, Plăvaie, Donaris, Grasă de Cotnari

16 000 cileagram fíonchaor in aghaidh an heicteáir

2. Cineálacha Riesling Italian, Semillon, Băbească Gri, Codană, Portugais Bleu

16 000 cileagram fíonchaor in aghaidh an heicteáir

3. Cineálacha Riesling de Rhin, Muscadelle, Fetească Albă, Chardonnay, Aromat de Iași, Syrah, Sangiovese, Nebbiolo, Barbera

15 000 cileagram fíonchaor in aghaidh an heicteáir

4. Cineálacha Muscat Ottonel, Sauvignon, Pinot Gris, Tămâioasă Românească, Șarba, Traminer roz, Busuioacă de Bohotin, Merlot, Zweigelt

13 500 cileagram fíonchaor in aghaidh an heicteáir

5. Cineálacha Cabernet Sauvignon, Fetească Neagră, Pinot Noir, Negru Aromat, Băbească Neagră

12 600 cileagram fíonchaor in aghaidh an heicteáir

6. Fíonta geala agus rosé, cineálacha Aligoté, Fetească Regală, Zghihară de Huși, Crâmpoșie Selecționată, Francușă agus Plăvaie

123 heictilítear in aghaidh an heicteáir

7. Fíonta geala agus rosé, cineálacha Grasă de Cotnari, Donaris, Riesling Italian, Semillon, Băbească Gri, Codană agus Portugais Bleu

123 heictilítear in aghaidh an heicteáir

8. Fíonta dearga, Codană agus Portugais Bleu

119 heictilítear in aghaidh an heicteáir

9. Fíonta geala agus rosé, cineálacha Riesling de Rhin, Muscadelle, Fetească Albă, Chardonnay agus Aromat de Iași

115 heictilítear in aghaidh an heicteáir

10. Fíonta dearga, cineálacha Syrah, Sangiovese, Nebbiolo agus Barbera

111 heictilítear in aghaidh an heicteáir

11. Fíonta geala agus rosé, cineálacha Muscat Ottonel, Sauvignon, Pinot Gris, Tămâioasă Românească, Șarba agus Traminer roz

104 heictilítear in aghaidh an heicteáir

12. Fíonta dearga, cineálacha Busuioacă de Bohotin, Merlot agus Zweigelt

100 heictilítear in aghaidh an heicteáir

13. Fíonta rosé, cineálacha Cabernet Sauvignon, Fetească Neagră, Pinot Noir, Negru Aromat, Băbească Neagră

97 heictilítear in aghaidh an heicteáir

14. Fíonta rosé, cineálacha Cabernet Sauvignon, Fetească Neagră, Pinot Noir, Negru Aromat agus Băbească Neagră

93 heictilítear in aghaidh an heicteáir

6. Limistéar geografach críochaithe

Tá an limistéar atá críochaithe chun fíonta a tháirgeadh lena ngabhann an sonrúchán tionscnaimh rialáilte 'HUŞI' suite sna limistéir seo a leanas i gContae Vaslui:

1.1. Sonrúchán “HUȘI”: — Baile Huși; — Bardas Duda-Epureni, sráidbhailte Epureni, Duda; — Bardas Pădureni, sráidbhailte Pădureni, Văleni, Leoști, Ivănești, Rusca; — Bardas Tătărăni, sráidbhailte Tătărăni, Crăsnășeni, Bălțați, Manțu; — Bardas Stănilești, sráidbhailte Stănilești, Pogănești; — Bardas Buneşti-Avereşti, sráidbhailte Buneşti, Avereşti, Armăşeni, Tăbălăeşti, Plopi; — Bardas Arsura, sráidbhailte Arsura, Fundătura, Pâhnești; — Bardas Drânceni, sráidbhailte Drânceni, Ghermănești, Râșești; — Bardas Boțești, sráidbhailte Boțești, Gugești; — Bardas Banca, sráidbhailte Banca, Stoișești, Sârbi, Țifu; — Bardas Fălciu, sráidbhailte Fălciu, Bozia, Copăceana, Rânzești; — Bardas Blăgești, sráidbhailte Blăgești, Igești.

1.2. Fo-shonrúchán “VUTCANI”: — Bardas Vutcani, sráidbhailte Vutcani, Mălăiești; — Bardas Roșiești, sráidbhailte Roșiești, Gara Roșiești, Valea lui Darie; — Bardas Şuletea, sráidbhailte Şuletea, Râşcani, Fedeşti; — Bardas Epureni, sráidbhaile Horga; — Bardas Berezeni, sráidbhailte Berezeni, Rânceni, Mușata.

7. Cineál/cineálacha fíniúna

Aligoté B - Plant de trois, Plant gris, Vert blanc, Troyen blanc

Aromat de Iași B

Barbera N

Busuioacă de Bohotin Rs - Schwarzer Muscat, Muscat fioletovâi, Muscat violet cyperus, Tămâioasă violetă

Babeasca gri G

Băbească neagră N - Grossmuttertraube, Hexentraube, Crăcana, Rară neagră, Căldăruşă, Serecsia

Cabernet-Sauvignon N - Petit Vidure, Burdeos tinto

Chardonnay B - Gentil blanc, Pinot blanc Chardonnay

Codană N

Crâmpoşie selecţionată B

Donaris B

Fetească albă B - Păsărească albă, Poama fetei, Mädchentraube, Leanyka, Leanka

Fetească neagră N - Schwarze Mädchentraube, Poama fetei neagră, Păsărească neagră, Coada rândunicii

Fetească regală B - Königliche Mädchentraube, Königsast, Kiralyleanka, Dănășană, Galbenă de Ardeal

Frâncuşă B - Vinoasă, Mildweisser, Mustoasă de Moldova, Poamă creaţă

Grasă de Cotnari B - Dicktraube, Grasă, Köver szölö

Merlot N - Bigney rouge

Muscadelle B - Moscatello bianco, Mouscadet doux

Muscat Ottonel B – Muscat Ottonel blanc

Nebbiolo N

Negru Aromat N

Pinot Gris G - Affumé, Grauer Burgunder, Grauburgunder, Grauer Mönch, Pinot cendré, Pinot Grigio, Ruländer

Pinot noir N - Blauer Spätburgunder, Burgund mic, Burgunder roter, Klăvner Morillon Noir

Pinot Noir N - Spätburgunder, Pinot nero

Plăvaie B - Bălană, Plăvană, Poamă bălaie

Portugais Bleu N - Blauer Portugieser, Oporto, Portugieser

Riesling de Rhin B - Weisser Riesling, White Riesling

Riesling italian B - Olasz Riesling, Olaszriesling, Welschriesling

Sangiovese N - Brunello di Montalcino, Morellino

Sauvignon B - Sauvignon verde

Syrah N - Shiraz, Petit Syrah

Semillon B - Semillon blanc

Traminer Rose Rs - Rosetraminer, Savagnin Rose, Gewürztraminer

Tămâioasă românească B - Busuioacă de Moldova, Muscat blanc à petit grains

Tămâioasă românească B - Rumänische Weihrauchtraube, Tamianka

Zghihară de Huși B - Zghihară, Zghihară galbenă, Zghihară verde bătută

Zweigelt N - Blauerzweigelt, Negru de Zweigelt, Zweigelt blau

Şarba B

8. Tuairisc ar an nasc (na naisc)

Nasc leis an limistéar críochaithe

Cruthaíonn an tsubstráit liteolaíoch cumhdach lena ngabhann típeolaíocht éagsúil. D’fhéadfaí mollasail mhalartacha steipe agus steipe foraoise a fháil in ithir ghlárach chré ar leibhéal foraoise. Maidir leis na hithreacha is forleithne i Logán Huși, seornaiseom cambach agus ithir liath, is iad na cinn is luachmhaire d’fhíonghoirt, mar go bhfeabhsaíonn a n-uigeacht ar nós gainimh/cré tréithe fisiceacha in éineacht lena n-airíonna bunúsacha bithcheimiceacha: dianghníomhaíocht bhitheolaíoch, cion mór húmais, ardacmhainn malartaithe caitiain, imoibriú neodrach beagáinín aigéadach, sáithiú ard bunanna agus cothaitheach.

Cruthaítear an rilíf ag sraith de chnoic chruinne leithne ar an áis thiar thuaidh - thoir theas. Tá treoshuíomhanna, tréithe moirfeolaíocha agus fánaí difriúla ag na cnoic. Sa limistéar fíonsaothraithe seo tugtar fo-aonaid éagsúla le chéile: limistéar cnocach amháin ag airde thart ar 300 m agus limistéar níos ísle de bhunchnoic ag airde 150 m ar an meán. Tá treoshuíomhanna, tréithe moirfeolaíocha agus fánaí difriúla ag na cnoic atá mar chúlra ag cuid de na fíonghoirt sa limistéar.

Tá logán Huși teorannaithe ag cnoic arda ó dheas, san iarthar agus ó thuaidh agus ag gleann Prut ar an taobh thoir, agus is ionann é agus os cionn 70 % d’fhíonghoirt sa limistéar. Tosaíonn na gleannta a scarann cnoic an réigiúin le fánaí beagáinín neamhshiméadrach sa mhachaire cósta le cumhdach cnocach, agus cruthaíonn siad slabhra logán (Voloseni, Huși, Epureni, Novaci, Diuca, Fundătura, Arsura, Ghermănești) a chuimsíonn, in éineacht le cnoic níos airde an logáin, na limistéir is luachmhaire don fhíonsaothrú.

Aeráid mheasartha na mór-roinne a bhíonn i réim agus gnéithe measartha ilchríochach le fáil sna cnoic agus í leath-bhóireach i logán Huși.

Is ionann an t-ionradantas gréine domhanda agus thart ar 120 kcal/CMP/bliain, is ionann meánfhad na gréine in aghaidh na bliana agus 2 000 uair an chloig ar chnoic arda agus os cionn 2 100 uair an chloig i logán Huși agus i ngleann Prut. I bhfianaise na meánluachanna bliantúla radantacha agus teirmeacha gréine, tugaimid faoi deara go bhfanann siad ard le linn an tséasúir fáis, rud atá tairbhiúil ó thaobh fhorbairt agus aibiú na bhfíonchaor.

Tagann na príomhghaotha ón iarthar, ón iarthuaisceart agus ón tuaisceart, agus i dteannta a chéile is ionann iad agus 60 % de ghaotha bliantúla agus saintréithe Föhn ag gabháil leo nuair a shéideann siad síos fánaí na gcnoc chuig an logán. Leis an ngaoth anoir aduaidh, an Crivăț go háirithe, méadaítear an sioc, agus bíonn an ghaoth anoir agus an ghaoth anoir aneas te agus tirim sa samhradh, rud lena méadaítear an triomach, agus braitear an dá cheann go dian i logán Huși agus i dtuilemhá Prut araon.

Tá dhá phríomhbhealach sa líonra hidreagrafach a dhraenálann críoch an bhaile: an Drăslăvăț sa deisceart agus an Răiești, a chruthaítear ó Turbata agus ó Șara sa tuaisceart. Tagann siad le chéile ar an taobh thoir den bhaile chun abhainn Huși a chruthú. Tá saintréithe hidreagrafacha troma ag gabháil le sruthanna Drăslăvăț agus Răiești. San earrach, nuair a leáitear an sneachta go tapa mar thoradh ar theochtaí méadaithe, nó tar éis báisteach throm sa samhradh, iompraíonn na sruthanna méideanna móra uisce, agus iad ag cur thar bruach uaireanta.

Fíonta tirime nó milse nó fíonta licéir, geala, rosé nó dearga a tháirgtear sa limistéar seo. Fíonta éadroma a bhíonn iontu de ghnáth, ní bhíonn siad ró-eastóscach, bíonn neart alcóil measartha iontu, iad beagáinín aigéadach i dtuaisceart an limistéir agus “buaic” san aigéadacht i limistéar Averești, áit a bhféadann an aigéadacht nádúrtha 11-12 ghram d’aigéad tartarach in aghaidh an lítir a shroicheadh i mblianta áirithe, rud a chiallaíonn gur limistéar den scoth é seo chun fíonta súilíneacha a tháirgeadh.

Bíonn dath éadrom ar fhíonta dearga i dtuaisceart an limistéir agus bíonn siad tréandaite sa deisceart.

Tháinig na chéad doiciméid scríofa a thagraíonn d’fhíonghoirt sna limistéir ina bhfuil fíonghoirt an lae inniu suite roimh an gcéad taifead ina n-ainmnítear baile Huși. In acht le Alexander the Good in 1415, leagtar amach teorainneacha an tsean-fhíonghoirt. I ndoiciméad eile dátaithe mí Lúnasa 1436 léirítear go raibh plandálacha fíniúna sna limistéir fíonsaothrúcháin Epureni - Pâhnești - Huși. Tá sé luaite i ndoiciméid ón am sin go ndearnadh fíniúna a phlandáil go tréan i bhfíonghoirt Saca agus Ochi idir 1600 agus 1662; ba leis an tiarna áitiúil fíniúna Huși.

Tá seantaifid le fáil de cháilíocht den scoth na bhfíonta ó Huși, a scríobh taistealaithe ón gcoigríoch i Moldóiv na meánaoise, go háirithe Marco Bandinus in 1646: “In Huși, seanlonnaíocht d’fhíonghoirt Mholdóvacha, táirgtear fíon an-bhlasta agus cumhra a mbíonn éileamh mór air”. Scríobh an cartagrafaí cáiliúil Dimitrie Canetmir, a rugadh i sráidbhaile Silișteni gar do Huși (athainmníodh an sráidbhaile ó shin in ómós dó) in “Descriptio Moldaviae”“go ndéantar an fíon is fearr in Cotnari agus ina dhiaidh sin tá fíon Huși”.

9. Coinníollacha breise fíor-riachtanacha (pacáistiú, lipéadú, ceanglais eile)

Tásc lipéadaithe

Creat dlíthiúil:

Sa reachtaíocht náisiúnta

An cineál coinníll bhreise:

Forálacha breise a bhaineann le lipéadú

Tuairisc ar an gcoinníoll:

Féadfar an sonrúchán tionscnaimh faoi chosaint HUŞI a fhorlíonadh, ag brath ar leasanna na dtáirgeoirí, trí cheann amháin de na hainmneacha fíonghoirt aonair seo a leanas (fíonta arna dtáirgeadh go heisiach ó na gabháltais sin): DUDA-EPURENI, PĂDURENI, DEALUL LOHAN, DEALUL DOBRINA, DEALUL ŞARA, DEALUL OCHI, DEALUL GALBENA, DEALUL OGRADA, DEALUL PODGORIA, CERDACUL LUI VODĂ, DEALUL MĂNĂSTIRII, AVEREŞTI, PÎHNEŞTI, ARSURA, DEALUL DRAGALINA, DEALUL ROŞIORI, PODINA, ARMĂŞENI, DEALUL PRIBEASCA, BUNEŞTI, MOVILA LUI ANDREI, DEALUL CÂLCEA, COLINA MĂNĂSTIRII, LA SCHIT, DEALUL LUI MOȚOC.

Dálaí margaíochta

Creat dlíthiúil:

Sa reachtaíocht náisiúnta

An cineál coinníll bhreise:

Forálacha breise a bhaineann le lipéadú

Tuairisc ar an gcoinníoll:

Féadfar lipéadú fíonta a dhéanamh ar bhealach ar bith ar choinníoll go léirítear an fhaisnéis shainordaitheach sa réimse radhairc céanna. Níl an lipéad ná an frithlipéad sainordaitheach, féadfar lipéadú a dhéanamh i gcomhpháirt amháin nó níos mó, is féidir aon chruth a bheith ar na lipéid agus iad déanta as aon ábhar agus aon teicníc á húsáid.

Féadfar an téarma traidisiúnta a úsáid freisin sa lipéadú dá bhforáiltear sa reachtaíocht atá i bhfeidhm le haghaidh fíonta lena léirítear cáilíocht na buainte mar thoradh ar an gcion siúcra tráth na buainte (nuair a bhíonn lobhadh uasal sna fíonchaora).

Tásca a úsáidtear i gcur i láthair/lipéadú

Creat dlíthiúil:

I Reachtaíocht an Aontais

An cineál coinníll bhreise:

Forálacha breise a bhaineann le lipéadú

Tuairisc ar an gcoinníoll:

Féadfar roinnt tásc a thagraíonn do mhodhanna áirithe táirgthe a úsáid ar bhonn saorálach, mar a leanas:

— féadfar na tásca “fermentat in barrique” [coipthe i mbairillí], “maturat in barrique” [aibithe i mbairillí] “fermentat în prezența așchiilor de stejar” [coipthe i láthair slisíní darach agus “maturat în prezența așchiilor de stejar” [aibithe i láthair slisíní darach) a thaispeáint ar an lipéadú i Rómáinis, nó féadfar téarmaí i dteangacha a úsáidtear go hidirnáisiúnta a úsáid chun an tomhaltóir a chur ar an eolas go mbaintear úsáid as an bpróiseas luaite, amhail aon cheann de na tásca seo a leanas:

— “fumé” nó “deataithe” nó “tóstáilte” i mBéarla, cibé atá nó nach bhfuil an téarma in éineacht leis a shainíonn déine na cóireála teasa arna cur i bhfeidhm ar an adhmad darach a úsáidtear, i.e. “éadrom”, “measartha” nó “trom”.

— “fumé” nó “fumée” i bhFraincis, cibé atá nó nach bhfuil an téarma in éineacht leis a thugann tuairisc ar dhéine na cóireála teasa arna cur i bhfeidhm ar an adhmad darach a úsáidtear, i.e. “légère”, “moyenne”, “forte” nó “petite fumé”, “demi fumé”, “intense fumé”.

Féadfaidh na tásca sin a bheith in aon teanga eile a úsáidtear go hidirnáisiúnta nó i dteanga na tíre ina bhfuil sé beartaithe an táirge fíona a mhargú má roghnaíonn an táirgeoir fíona amhlaidh, chun an tomhaltóir a chur ar an eolas faoi úsáid cleachtas arna gcur i bhfeidhm ar fud an domhain chun fíonta a fháil lena ngabhann saintréithe céadfacha sainiúla.

I gcás fíonta a théann faoi thréimhse aibithe nó aosaithe ar na moirt, féadfaidh an lipéad téarmaí a chuimsiú mar “sur lie”, “bâttonnage” nó “aosaithe ar na moirt”.

Nasc chuig an tsonraíocht táirge

https://www.onvpv.ro/sites/default/files/caiet_de_sarcini_doc_husi_modif_cf_cererii_1422_14.06.2019_si_486_02.03.2022_no_track_changes_0.pdf

(1) IO L 9, 11.1.2019, lch. 2.